ବାରିପଦା,୦୬.୦୧.୨୦୨୧(ସନ୍ଧାନ ନିଉଜ୍/ ଲିଙ୍ଗରାଜ ପଣ୍ଡା ):- ବିଜୁ ଛାତ୍ର ଜନତା ଦଳ ଜିଲ୍ଲା ଉପସଭାପତି ଅମିତ କୁମାର ବୈଠା ଏବଂ ତାଙ୍କ ମା' ସୌଭାଗିନୀ । ବୈଠା(୪୯) ଙ୍କୁ ଘରେ ପଶି ଗତକାଲି ବିଳମ୍ବିତ ରାତିରେ ସଂଘବଦ୍ଧ ଆକ୍ରମଣ କରାଯାଇଛି। ଏହି ଘଟଣାସମ୍ପର୍କରେ ବାରିପଦା ଟାଉନ୍ ଥାନାରେ ଅଭିଯୋଗ ହେବାପରେ ପୁଲିସ । । ୩ଜଣଙ୍କୁ ଗିରଫ କରିଛି। ଏହି ଆକ୍ରମଣ ଘଟଣାରେ ସଂପୃକ୍ତ ଅନ୍ୟ ଜଣେ ନାବାଳକଙ୍କୁ ଅନୁଗୁଳସ୍ଥିତ ଜୁଭେନାଇଲ୍ ହୋମ୍ ପଠାଯାଇଥିବା ଜଣାପଡ଼ିଛି। ଗିରଫ ଅଭିଯୁକ୍ତମାନେ ହେଲେ ବାରିପଦା ୱାର୍ଡ ନଂ-୧୮ ଭଞ୍ଜପୁରର ରାଜା ସିଂ(୧୯) ଓରଫ୍ ଅଙ୍ଗୁର, ୱାର୍ଡ ନଂ- ୨୪ କାଳିକାପୁରର ପବନା ମୁଖୀ(୨୪) ଏବଂ ବାରୁଦ ମୁଖୀ(୨୬) । ଏହି ଘଟଣାର ମୁଖ୍ୟ ଅଭିଯୁକ୍ତ କୁହାଯାଉଥିବା ୬ ଜଣାଶୁଣା ଅପରାଧୀ ହିମାଶ୍ରୀ ରାମ ଓରଫ୍ ଜନ୍ଦା ଫେରାର୍ ଅଛି । ଜନ୍ଦା କିଛି ମାସ ପୂର୍ବରୁ ଜଣେ ୧ ମାନସିକବିକାରଗ୍ରସ୍ତ ଯୁବତୀଙ୍କୁ ଦୁଷ୍କର୍ମ କରିବା ଅଭିଯୋଗରେ ଜେଲ୍ରୁ ଜାମିନରେ ଫେରିଛି। ତା' ବିରୋଧରେ ଆହୁରି ମଧ୍ୟ ଅଭିଯୋଗ ରହିଛି। ତା'କୁ ଖୁବଶୀଘ୍ର ଗିରଫ କରାଯିବ ବୋଲି ପୁଲିସ କହିଛି। ସୂଚନାଯୋଗ୍ୟ; ବାରିପଦା ଟାଉନ୍ ଥାନା ଅନ୍ତର୍ଗତ ୱାର୍ଡ ନଂ-୨୪ କାଳିପୁରସ୍ଥିତ ଘରେ ଅମିତଙ୍କ ମା' ତାଙ୍କ ନାତିଙ୍କ ସହିତ ଥିଲେ । ରାତି ପ୍ରାୟ ସାଢ଼େ ୯ଟା ସମୟରେ ଜନ୍ଦା, ପବନ ଓ ବାରୁଦ ମୁଖୀଙ୍କ ସମେତ ଅନ୍ୟମାନେ ଘରେ ପଶି ସୌଭାଗିନୀଙ୍କୁ ସଂଘବଦ୍ଧ ଆକ୍ରମଣ କରିଥିଲେ । ଏପରିକି ତାଙ୍କ ନାତିଙ୍କୁ ମଧ୍ୟ ତଣ୍ଟିଚିପି ହତ୍ୟା କରିବାକୁ ଦୁବୃମାନେ ଉଦ୍ୟମ କରିଥିବା ଟାଉନ୍ ଥାନାରେ ଅଭିଯୋଗ ହୋଇଛି। ଏହି ସମୟରେ ଅମିତ ପହଞ୍ଚି ତାଙ୍କ ମା'ଙ୍କୁ ରକ୍ଷା କରିବାକୁ ଉଦ୍ୟମ କଲାବେଳେ ଦୁବୃର୍ତ୍ତମାନେ । ଖଣ୍ଡା ଏବଂ ଭୁଜାଲିରେ ତାଙ୍କୁ ଆକ୍ରମଣ କରିଥିଲେ। ଏଥିରେ ଅମିତ ଗୁରୁତର ଆହତ ହୋଇଛନ୍ତି। ଏନେଇ ବାରିପଦା ଟାଉନ୍ ଥାନାରେ ଦଫା ୫୨/୩୫୪|୩୪୧|୩୨୩/୩୦୭|୨୯୪]୩୪ ରେ ମାମଲା ରୁଜୁ ହୋଇ ତଦନ୍ତ ଚାଲିଥିବା ଟାଉନ୍ ଥାନା ଆଇଆଇସି ବୀରେନ୍ଦ୍ର ସେନାପତି ସୂଚନା ଦେଇଛନ୍ତି। ଉଲ୍ଲେଖଯୋଗ୍ୟ, ମୁଖ୍ୟ ଅଭିଯୁକ୍ତ ଜନ୍ଦାର ବେଆଇନ କାର୍ଯ୍ୟକଳାପକୁ ଅମିତ ବିରୋଧ କରୁଥିବାରୁ ତାଙ୍କ ଉପରେ ଏପରି ଆକ୍ରମଣ ହୋଇଥିବା ଜଣାପଡ଼ିଛି।
